પાર્કિંગ વિસ્તારમાં મૌન ,ક્રોધિત , મક્કમ આગળ વધી રહેલ શાલિનીની નજીક અવિનાશની ગાડી આવી થંભી . હોર્નના અવાજને અવગણતી શાલિનીના શરીરની ઝડપ બમણી થઈ . ગાડી ફરીથી આગળ વધી . જોરદાર બ્રેક જોડે શાલિની નજીક ગોઠવાયેલી અવિનાશની ગાડીનો હોર્ન ફરી એકવાર પાર્કિંગને ગુંજાવી રહ્યો . પસાર થઇ રહેલ નજરોના ધ્યાનનું કેન્દ્ર બની રહેલી શાલિનીએ ક્રોધાવેગમાં હાથમાંનો પર્સ અવિનાશની ગાડીમાં નાખ્યો અને બીજીજ ક્ષણે અવિનાશની પડખે આવી ગોઠવાયેલી શાલિનીને લઇ ગાડીએ પાર્કિંગ વિસ્તારમાંથી બહાર તરફ ડોટ મુકી .